**Obec Kochanovce, Kochanovce 207, 066 01 Humenné**

**Zápisnica zo zasadnutia OZ v Kochanovciach**

**konaného dňa 09.03.2020**

**Prítomní: podľa prezenčnej listiny**

**K bodu 1 - Otvorenie, kontrola uznášania schopnosti, schválenie programu**

Rokovanie obecného zastupiteľstva otvorila a viedla starostka obce. Konštatovala, že na zasadnutí sú prítomní všetci zvolení poslanci a obecné zastupiteľstvo je spôsobilé rokovať a uznášať sa na uzneseniach.

Návrh programu uvedený v pozvánke bol schválený hlasmi všetkých prítomných poslancov.

*Uznesenie č. 1/3 -2020*

**Obecné zastupiteľstvo obce Kochanovce s ch v a ľ u j e program rokovania uvedený v pozvánke.**

**Hlasovanie za návrh programu:**

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa**: 0

**Katarína Lászlóová**

**starostka obce**

1. Otvorenie, kontrola uznášania schopnosti , schválenie programu
2. Určenie zapisovateľa a overovateľov zápisnice
3. Kontrola plnenia uznesení obecného zastupiteľstva
4. Interpelácie poslancov
5. Správa o kontrolnej činnosti za rok 2019
6. Žiadosť o poskytnutie sociálnej pomoci vo forme vriec na odvoz tko

* *Ferjak Pavol*
* *Kenderešová Terézia*
* *Perháčová Zuzana*

1. Žiadosť o poskytnutie dotácie z rozpočtu obce

– *Jaroslava Tomková, Potraviny a rozličný tovar*

1. Prerokovanie sadzobníka poplatkov za užívanie majetku obce a poskytovanie služieb občanom obce
2. Rôzne
3. Záver

**K bodu 2 – Určenie zapisovateľa a overovateľov zápisnice**

Za zapisovateľku bola určená Ing. Hnatová, za overovateľov zápisnice Ing. Krídla a p. Perháčová

**K bodu 3 – Kontrola plnenia uznesení obecného zastupiteľstva**

Ku kontrole plnenia uznesení starostka uviedla, že neboli uložené úlohy, ktorých plnenie by bolo potrebné k dnešnému dňu hodnotiť. Obecné zastupiteľstvo zobralo toto konštatovanie vo všeobecnej zhode.

**K bodu 4 – Interpelácie poslancov**

Nikto z poslancov neinterpeloval starostku, neboli ani dotazy k činnosti obecného úradu.

**K bodu 5 – Správa o kontrolnej činnosti za rok 2019**

Správa o kontrolnej činnosti (je prílohou tejto zápisnice) predložil hlavný kontrolór. K správe neboli vznesené pripomienky ani dotazy.

**K bodu 6 – Žiadosť o poskytnutie sociálnej pomoci vo forme vriec na odvoz tko**

Starostka predložila na rokovanie žiadosti o poskytnutie sociálnej pomoci vo forme vriec na odvoz odpadu pre ležiacich členov domácností ( sú prílohou tejto zápisnice ). Na odporúčanie hlavného kontrolóra zaviesť túto formu príspevku vo všeobecnosti, nielen pre týchto žiadateľov. Obecné zastupiteľstvo prijalo toto uznesenie.

*Uznesenie č. 2/3-2020*

**Obecné zastupiteľstvo obce Kochanovce s ch v a ľ u j e na rok 2020 poskytnutie 24 ks vriec na zber a odvoz komunálneho odpadu pre dlhodobo ležiacich nemocných občanov obce. Oprávnené žiadosti jednotlivcom prizná starostka obce.**

**Hlasovanie za uvedený návrh:**

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa:** 0

**Katarína Lászlóová**

**starostka obce**

**K bodu 7 – Žiadosť o poskytnutie dotácie z rozpočtu obce**

Žiadosť o dotáciu z rozpočtu obce podľa § 7, ods. 4 Zákona č. 583/2004 Z.z. o rozpočtových pravidlách územnej samosprávy ( je prílohou tejto zápisnice ) predložila starostka obce, pričom odpovedala na otázky poslancov týkajúce sa poskytnutia dotácie, účelu a formálnych náležitosti žiadosti.

Obecné zastupiteľstvo prijalo toto uznesenie:

*Uznesenie č. 3/3 – 2020*

**Obecné zastupiteľstvo obce Kochanovce s ch v a ľ u j e dotáciu z rozpočtu obce vo výške 1000 Eur s čerpaním 100 Eur mesačne od marca 2020 do 31.12.2020, ale ak skončí činnosť predajne pred uplynutím tejto doby, dotácia sa poskytne len do tohto dňa, dokedy bude predajňa otvorená.**

**Hlasovanie za uvedený návrh:**

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa:** 0

**Katarína Lászlóová**

**starostka obce**

**K bodu 8 – Prerokovanie sadzobníka poplatkov za užívanie majetku obce a poskytovanie služieb občanom obce**

K predloženému návrhu boli dané tieto pripomienky:

* Starostka obce odporučila posúdiť možnosť „presunu“ poplatku za rodinnú oslavu v KD z bodu „a“ do bodu „b“ ods. 1
* Ing. Ferjaková navrhla za rodinnú oslavu poplatok 30 eur, Mgr. Čerevka navrhol 40 Eur. Všeobecná zhoda u ostatných poslancov bola za návrh starostky.

*Uznesenie č. 4/3 – 2020*

**Obecné zastupiteľstvo obce Kochanovce s ch v a ľ u j e Sadzobník poplatkov za užívanie majetku obce a poskytovanie služieb občanom, ktorý je prílohou tejto zápisnice.**

**Hlasovanie:**

**ZA:** Čerevka, Benda, Herpák, Krídla, Rusinková, Perháčová

**Proti:** 0

**Zdržal sa:** Ferjaková,

**Katarína Lászlóová**

**starostka obce**

**K bodu 9 – Rôzne**

Starostka informovala o kontrole denného stacionára zo strany Ministerstva práce, sociálnych vecí a rodiny, ktorá nezistila žiadne nedostatky v kontrolovaných oblastiach, naopak, bolo konštatované členkou komisie zlepšenie oproti záverom predchádzajúcej kontroly.

Starostka zhodnotila obecné akcie / zabíjačka, ples, detský karneval / ako úspešné a spokojnosť vyjadrili aj obyvatelia obce.

Starostka navrhla zrušiť vekové obmedzenie u dôchodcov, ktorým sa poskytuje doplatok k obedu ( doposiaľ nad 70 rokov ). Obecné zastupiteľstvo prijalo k tomuto bodu

*Uznesenie č. 5/3 – 2020*

**Obecné zastupiteľstvo obce Kochanovce z r u š u j e vekovú hranicu 70 rokov stanovenú v uznesení č. 26/2018 a doplatok sa bude poskytovať každému občanovi pri dovŕšení dôchodkového veku a invalidnému dôchodcovi, ktorý o doplatok požiada.**

**Hlasovanie za uvedený návrh:**

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa:** 0

**Katarína Lászlóová**

**starostka obce**

Starostka obce sa vyjadrila k práci hlavného kontrolóra a navrhla mu odmenu podľa §18c Zákona č. 369/1990 Zb. o obecnom zriadení a podotkla, že odmena je nižšia ako možných 30% platu hlavného kontrolóra. Obecné zastupiteľstvo prijalo toto uznesenie.

*Uznesenie č. 6/3 – 2020*

**Obecné zastupiteľstvo obce Kochanovce s ch v a ľ u j e odmenu hlavnému kontrolórovi vo výške 300 Eur.**

**Hlasovanie za uvedený návrh:**

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa:** 0

**Katarína Lászlóová**

**starostka obce**

Na základe žiadosti spoločnosti DOXXbet & K-BET, s.r.o. prijalo obecné zastupiteľstvo toto uznesenie.

*Uznesenie č. 7/3 – 2020*

**Obecné zastupiteľstvo obce Kochanovce s ch v a ľ u j e súhlas s prevádzkovaním kurzových stávok v herni, v prevádzkach a internetovej herni v zmysle § 35 písm. b.) 13 zákona o hazardných hrách na obdobie počas platnosti individuálnej licencie v zmysle § 53 ods. 2 na prevádzke Kochanovce č. 204, 066 01 Kochanovce**

**Hlasovanie za návrh:**

**ZA:** Čerevka, Benda, Herpák, Ferjaková, Krídla, Rusinková, Perháčová

**Proti:** 0

**Zdržal sa:** 0

**Katarína Lászlóová**

**starostka obce**

Mgr. Čerevka informoval obecné zastupiteľstvo o úspechu žiackeho futbalového mužstva Kochanoviec, ktoré vyhralo turnaj organizovaný OFZ. Starostka obce vyjadrila uznanie mládežníckemu kolektívu a požiadala Mgr. Čerevku, aby chlapcom tlmočil gratuláciu.

**K bodu 10 - Záver**

Rokovanie obecného zastupiteľstva ukončila starostka obce o 18:40 hod.

Zapísala: Ing. Martina Hnatová

**Overovatelia zápisnice:**

Ing. Jozef Krídla ......................................

Zuzana Perháčová ......................................